Diari Oficial de la Generalitat Valenciana


Sumari del DOGV 5714, del 29-02-2008 (2008/2573)

Informació pública del Pla General d'Ordenació Urbana i suspensió de llicències.
--------------------------------------------------------------------------------

### Dades del document

Número de DOGV
:   5714

Data del DOGV
:   29-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2573


Data del document
:   20-02-2008

Organisme emissor
:   Ajuntament de Beniarjó

Tipus de document
:   Informació Pública

Descriptors 

:   * Beniarjó
    * pla d'urbanisme
    * administració local

Informació pública del Pla General d'Ordenació Urbana i suspensió de llicències. [2008/2573]  
El Ple de l'Ajuntament, en sessió celebrada el dia 19 de febrer de 2008, ha adoptat el següent acord:  
«Primer. Sotmetre a informació pública el Pla General d'Ordenació Urbana de Beniarjó, juntament amb tota la documentació que l'integra, estudi de paisatge, informe de sostenibilitat ambiental, minimització de impactes en sòl no urbanitzable, catàlegs de béns i espais protegits i ordenances, de conformitat amb els articles 83.2.a de la Llei 16/2005, de 30 de desembre de la Generalitat, Urbanística Valenciana (LUV), articles 10 i 16 de la Llei 9/2006, de 28 d'abril, sobre Avaluació d'Efectes de Determinats Plans i Programes en el Medi Ambient, i l'article 45 del Decret 120/2006, de 11 d'agost, del Consell, pel qual s'aprova el Reglament de Paisatge de la Comunitat Valenciana, per un període de dos mesos mitjançant anunci al Diari Oficial de la Comunitat Valenciana i en un diari no oficial d'àmplia difusió a la localitat, inserint l'anunci al tauler d'edictes de l'Ajuntament. Durant aquest termini el projecte diligenciat del pla s'hi trobarà dipositat per a la seua consulta pública a l'Ajuntament.  
Segon. Procedir, d'acord amb el que preveu l'article 83.2.b, c i d de la LUV, a requerir informes de les administracions exigides per la seua legislació reguladora, així com a les empreses que gestionen o exploten infraestructures de serveis declarats essencials o d'utilitat pública i el corresponent dictamen de cadascun dels municipis limítrofs, mitjançant la remissió d'una còpia digitalitzada de la documentació pertinent. La falta d'emissió dels informes o dictàmens en el termini d'un mes no interromprà la tramitació de l'expedient.  
Tercer. De conformitat amb el que disposen els articles 101.2 i 103 de la LUV queden suspeses les llicències d'activitat, parcel·lació de terrenys, qualificació i demolició en aquelles àrees del territori objecte del Pla General d'Ordenació Urbana exposat al públic on les noves determinacions del qual suposen modificacions del règim urbanístic vigent, i queden exceptuat de tal suspensió les unitats d'execució 2, 3, 4, 5, 6, 7 i 8 del sòl urbà, sector 1 Tossal, el sòl urbà industrial i el sector industrial Pardines.  
Així mateix, queden suspesos els acords de nous programes d'iniciativa privada per a la gestió indirecta als sectors i unitats d'execució previstos en el nou pla general.  
Quart. Conclosos els tràmits anteriors i resoltes les al·legacions formulades, l'Ajuntament resoldrà sobre la seua aprovació provisional, amb introducció de les rectificacions i ho remetrà a la conselleria competents en urbanisme interessant la seua aprovació definitiva.  
Quint. Facultar l'Alcaldia Presidència perquè realitze totes les actuacions que siguen necessàries per a la correcta tramitació i execució de l'expedient.»  
La documentació que se sotmet a exposició pública durant el termini de dos mesos comptador des de l'endemà de la publicació del present acord als diaris corresponents, podrà consultar-se en els dependències de l'Ajuntament, Plaça Ausiàs March, número 1, en horari de 10.00 a 14.00 hores, de dilluns a divendres. Les consultes per a l'aclariment de dubtes, conceptes i altres qüestions amb l'equip redactor, es portaran a sobte en les mateixes dependències de l'Ajuntament, els dijous de 17.00 a 20.00 hores.  
Beniarjó, 20 de febrer de 2008.- L'alcalde: Salvador M . Enguix Morant.